රුපියල් හැත්තෑහය ලක්ෂ පනස් තුන් දහස් හත්සිය පනහක් වටිනා මුදල් මුද්‍රණය කරන විශේෂිත කඩදාසි තොගයක් රැගෙන පැමිණි විදේශීය ගුවන් මගීන් දෙදෙනෙක් ඊයේ (10) ගුවන්තොටුපළ රේගු අත්අඩංගුවට පත්වූහ.ඊයේ (10) අලුයම 3.30 පමණ සාජා සිට එයාර් ඇරබියා ගුවන් යානයකින් පැමිණි උගන්ඩා හා සියරාලියොන් ජාතිකයෝ දෙදෙනෙක් ළඟ තිබී මේ මුද්‍රණ කඩදාසි තොගය අත්අඩංගුවට ගෙන තිබේ.රේගුවට කිසිවක් ප්‍රකාශ කිරීමට නොමැති දොරටුව ඔස්සේ ගුවන්තොටුපළෙන් පිටවීමට උත්සාහ කිරීමේ දී සහකාර රේගු අධිකාරීවරුන් වන, එල්.කේ. යූ.ගාමිණී සහ කීර්ති අබේසේකර යන නිලධාරීන් සැකපිට පරීක්ෂා කිරීමේ දී මේ කඩදාසි තොගය සොයාගෙන ඇත.